Éric Bernard je upokojeni francoski dirkač Formule 1. Debitiral je v sezoni 1989 na domači Veliki nagradi Francije, ko je dosegel enajsto mesto. Prva uvrstitev med dobitnike točk mu je uspela na četrti dirki naslednje sezone 1990 za Veliko nagrado Monaka, ko je dosegel šesto mesto, rezultat ki ga je v tej sezoni dosegel tudi na Veliki nagradi Madžarske, na Veliki nagradi Velike Britanije pa je dosegel četrto mesto. V sezoni 1991 je dosegel le eno šesto mesto na Veliki nagradi Mehike. Po dveh sezonah premora se je vrnil v Formulo 1 v sezoni 1994 in tudi dosegel le eno uvrstitev med dobitnike točk, toda to je bilo tretje mesto na Veliki nagradi Nemčije, kar je njegov najboljši rezultat kariere. Po koncu sezone 1994 ni več nikoli dirkal v Formuli 1.